Vier vas na hulle glo ‘inbreker’ vermoorVier mense is Sondag in Pietermaritzburg, KwaZulu-Natal in hegtenis geneem nadat hulle glo ŉ vermeende inbreker doodgemaak het. Kol. Jay Naicker, woordvoerder van die polisie, sê die liggaam van die 27-jarige vermeende inbreker is in ŉ drein gevind nadat hy glo by ŉ huis in die area probeer inbreek het. “Ons doen ŉ beroep op die publiek om enige kriminele aktiwiteite aan die polisie te rapporteer en toe te laat dat geregtigheid sy gang gaan.” Naicker sê die vier sal binnekort in die Pietermaritzburg-landdroshof verskyn.